**SEMAKAN**

**DAFTAR PEMILIH TAMBAHAN BULAN JUN TAHUN 2025**

**(DPT BLN6/2025)**

**DAFTAR PEMILIH TAMBAHAN BULAN JUN 2025 (DPT BLN6/2025)**

1. DPT BLN6/2025 telah diperaku pada 17 Julai 2025 dan diwartakan pada 18 Julai 2025. DPT BLN6/2025 ini akan **dibuka untuk semakan selama 30 hari mulai 18 Julai 2025 hingga 16 Ogos 2025**.
2. DPT BLN6/2025 ini mengandungi seperti berikut:
3. **40,510** orang warganegara yang berumur 18 tahun dan ke atas pada 1 Jun 2025 hingga 30 Jun 2025 yang didaftarkan secara automatik sebagai pemilih baharu;
4. **9,836** orang pemilih berdaftar yang bertukar bahagian pilihan raya; dan
5. **3,791** orang pemilih bertukar kategori pengundi/ status.
6. DPT BLN6/2025 boleh disemak melalui kaedah-kaedah berikut:
   1. Portal SPR di pautan **https://**[**www.spr.gov.my**](http://www.spr.gov.my/)atau **https://**[**mysprsemak.spr.gov.my**](http://www.spr.gov.my/);
   2. Portal rasmi Pejabat-Pejabat Pilihan Raya Negeri di pautan [**http://ppn.spr.gov.my**](http://ppn.spr.gov.my);
   3. Aplikasi dalam talian di pautan **https://myspr.spr.gov.my**;
   4. Aplikasi mudah alih **MySPR Semak**; atau
   5. Hotline Semakan Pendaftaran Pemilih di talian **03-8892 7218**.

**TUNTUTAN**

1. Dalam tempoh semakan ini, warganegara yang berumur 18 tahun dan ke atas pada 1 Jun 2025 hingga 30 Jun 2025 atau pemilih berdaftar yang telah memohon pertukaran bahagian pilihan raya atau pertukaran kategori pengundi/ status dalam tempoh 1 Jun 2025 hingga 30 Jun 2025 yang mendapati namanya **tiada** dalam DPT BLN6/2025 boleh mengemukakan **TUNTUTAN** dengan mengisi **Borang C**.
2. Selain itu, mana-mana pemilih yang namanya ada dalam DPT BLN6/2025 mendapati terdapat kesilapan maklumat atau **kesilapan kawasan pendaftaran** juga boleh mengemukakan **TUNTUTAN** dengan mengisi **Borang C**.
3. **TUNTUTAN** boleh dikemukakan secara dalam talian di pautan **https://myspr.spr.gov.my** atau hadir ke Pejabat Pilihan Raya Negeri yang berkenaan pada waktu pejabat pada mana-mana hari bekerja. **Tiada** bayaran fi dikenakan bagi tuntutan.

**BANTAHAN**

1. Dalam tempoh semakan ini juga, mana-mana pemilih berdaftar di suatu bahagian pilihan raya yang membuat semakan dan berhasrat membuat **BANTAHAN** ke atas kemasukan nama pemilih yang membuat pertukaran ke bahagian pilihan rayanya, hendaklah mengisi **Borang D**.
2. **BANTAHAN** boleh dikemukakan **secara dalam talian** di pautan **https://myspr.spr.gov.my** atau **memuat turun** Borang D dari portal Pejabat-Pejabat Pilihan Raya Negeri di pautan [**http://ppn.spr.gov.my**](http://ppn.spr.gov.my/).
3. Seorang pembantah dibenarkan membantah **tidak boleh melebihi 20 nama** **dengan bayaran fi sebanyak RM10 bagi setiap orang yang dibantah (OKB)**.
4. Pembantah hendaklah **hadir ke Pejabat Pilihan Raya Negeri yang berkenaan pada waktu pejabat pada mana-mana hari bekerja** untuk mengemukakan Borang D (sekiranya menggunakan borang yang dimuat turun) serta bayaran fi bagi bantahan tersebut termasuklah bagi permohonan yang dibuat secara dalam talian.